بسم الله الحمد لله والصلاة والسلام على رسول الله. مع الحلقة السابعة والثمانين من قصة الخلافة الراشدة وهي الحلقة السادسة في قصة مصر او قصة فتح مصر  والحلقة الماضية احنا اتكلمنا على كيف نكتب التاريخ وطبعا اسقطنا الكلام ده على مصر وان شاء الله النهاردة يعني نسقطه بشكل اوضح
واكبر على قصة فتح مصر. قبل ما نتكلم في حلقة النهاردة والكلام على افضل مصادر او اهم مصادر اتكلمت على في مصر نجاوب على بعض الاسئلة السريعة الخاصة بالحلقة الماضية. بعض الاخوة كان بيسأل على موضوع السند الضعيف في الروايات التاريخية
آآ يعني كيف نوفق بين هذه الكلمة او هذا المنهج في تناول التاريخ الاسلامي ومنهج اللي قلناه في اول الحلقات خالص لو تفتكروا في الخلافة الراشدة قلنا ان من اننا نأخذ من قصة الخلافة الراشدة اه دين لان الرسول عليه الصلاة والسلام يقول في الحديس الشريف عليكم
وسنتي وسنة الخلفاء الراشدين المهديين من بعدي عضوا عليها بالنواجذ. واستخلصنا من كده ساعتها ان سنة الخلفاء الراشدين هي جزء من الدين وان ما اقره الخلفاء الراشدون في حياتهم آآ هو بعلم الله عز وجل جزء من آآ آآ
الدين الاسلامي او تطبيقات الدين الاسلامي اللي ممكن يكون بعضها ما حصلش في زمن الرسول عليه الصلاة والسلام زي حروب الردة زي فتوح الاسلامية زي الفتنة الكبرى. يعني احداس هنا اتجدد في حياة الخلفاء الراشدين واقروا فيها امورا معينة وبالتالي نأخذ ديننا ونتبع سنة هؤلاء فيما فعلوه
او اختاروه من اراء او قرارات في حياتهم. ازاي بقى اوفق ما بين هذا الاخذ للدين عن طريق الخلفاء الراشدين وفي نفس الوقت اقول ان في بعض الروايات عن قصة الخلافة الراشدة او قصة الخلفاء الراشدين جاءت من روايات ضعيفة
انا بقول ان انا بفرق بين حاجتين الحاجات اللي في قصة الخلفاء الراشدين التي يؤخذ منها الدين ادي الحاجات اللي لابد ان تكون وبسند صحيح ونحكم عليها بنفس المعايير التي نحكم بها على الحديث النبوي. عمر ابن الخطاب خد قرار معين في مسألة فقهية من المسائل لابد
نكون سند هذا هذه الرواية صحيح. لكن الامور التاريخية اللي احنا ما بنستخلصش منها قاعدة دينية شرعية. لكن بناخد منها آآ فهم لحركة تاريخ فهم لحركة الفتح. بناخد منها معلومة بتفسر لنا قصة مش واضحة المعالم. تتضح معالمها بهذه
رواية ضعيفة السند. الحاجات ديت ما بخدش منها ديني لكن باخد منها فهم للقصة بشكل عام هذه هي التي نعتمد فيها او نقبل فيها زات صفة ضعيفة ليست على صفة النقل في الحديث النبوي. لكن الدين والتشريعات والقوانين الشرعية
هي الفقه هذا كله محتاج الى سند صحيح ومع ذلك اقول لك  آآ قبول الرواية الضعيفة احيانا حتى في الفقه يقبل تخيل يعني احيانا الفقهاء يقبلوا بالحديث ضعيف السند في قاعدة فقهية من القواعد
بشرط ان ما يكونش هزا الحديس ضعيف السند متعارض مع حديس صحيح لكن افرض في الباب ده باب من ابواب الفقه ما فيش فيه احاديس صحيحة موجودة وردت. وعندي حديس ضعيف. العلماء بيقولوا والله الحديس الضعيف هنا في هزا الموطن افضل
من رأي الناس افضل من رأي العلماء اللي مجتهدين بدون ما يكون معهم حديس ضعيف. فحتى في ابواب الفقه العلماء احيانا بيستندوا الى الحديس الضعيف. واحيانا بياخد حديس ضعيف وحديس ضعيف اخر وحديس ضعيف ثالث. ويقول لك ان دولت الشواهد لبعضيهم
وبعضهم بعضا وده اللي بنعمله في الرواية التاريخية. ان انا باقبل بالرواية التاريخية ضعيفة السند. لاننا زي ما قلنا قبل كده مش هنعرف نقص قصة من قصص ازا انزلنا قواعد
رواية الحديث النبوي على رواية الرواية التاريخية مستحيل. لان الناس اللي كتبت كتب التاريخ كتبتها متأخر جدا. والرواة اللي رووا قصص كان عددهم في البداية قليل ولم يتخصصوا في هزا المجال الا في القرن التاني الهجري. وكمان التالت الهجري فكان مرت سنوات طويلة
قبل الحدس فوجود سند متصل من اول القصة الى اخرها في الروايات التاريخية صعب جدا جدا فبقول ان هو العلماء ازا كانوا بياخدوا بالاحاديس الضعيفة في جانب الفقه ازا لم يتوفر في الباب نفس الاحاديس وازا كان هناك شواهد
واحد من احاديس ضعيفة يعضد بعضها بعضا فاخد الرواية ويستفيد بها في الفقه. في الفقه يعني في التشريعي في الحلال والحرام يعني في امور في غاية الاهمية مية بالنسبة لدينا فمن المنطقي والمقبول ان انا اخد بهزا السند الضعيف نسبيا في الروايات التاريخية مع مع
اللي قلناها في الحلقة الماضية وارجعوا لها عشان تعرفوا ايه ضوابط الاخذ بالرواية ضعيفة السند يبقى ده بالنسبة قصتنا. خلي بالكم فتح مصر بالزات رواياته الصحيحة اقل بكتير من روايات
فتح الشام وفتح العراق ليه الكلام ده ؟ اشمعنى مصر روايات فيها اقل من روايات فتح الشام وفتح العراق. بقول لان العراق والشام اجر اليهم في بداية الدعوة الاسلامية عدد كبير جدا من الصحابة. لان العراق والشام كان ترتيبهم الزمني قبل مصر. فتح العراق وفتح الشام
كان ترتيبه الزمني قبل مصر فمعزم الصحابة خرجوا في الفتوح اللي خرج في العراق واللي خرج في الشام. وبعد ما خرجوا في الفتوح وتمت الفتوح استوطنوا في هذه البلاد وكثر عدد المسلمين في هذه البلاد اكثر من مصر في هزه المرحلة التاريخية. وبالتالي وجود هؤلاء الصحابة في هزه
البلاد جعل هناك ما يسمى بمجالس العلم وتوريث العلم فظهر الطبقة كبيرة جدا من التابعين. التابعي هو الذي رأى صحابي. الصحابي هو الذي رأى الرسول عليه الصلاة والسلام او اجتمع به وامن في عهده وظل على هذا الايمان لم يرتد. ده الصحابي. لكن التابعي التابعي هو من رأى صحابي. وتابعي التابعي
هو من رأى تابعي فالتابعي الذي رأى الذين رأوا الصحابة طبقة التابعين دولت موجودين كتير جدا جدا في العراق وفي الشام نتيجة كثرة الصحابة ومجالس العلم التي عقدت في هذه البلاد. وبالتالي ورث الصحابة علومهم الى هؤلاء التابعين. والتابعون هؤلاء
علومهم عن طريق برضه مجالس العلم المنتشرة بكثرة في العراق والشام الى تابع التابعين  العلم ده كان بيشمل السنة النبوية الاحاديث النبوية بيشمل القرآن الكريم وتفسيرات القرآن الكريم وبيشمل كذلك الاحداس التاريخية
يعني بتجد احداس تاريخية كتيرة جدا حكاها انس ابن مالك. رضي الله عنه. او حكاها عبدالله بن عباس او حكاها آآ عبدالله بن عمر. الصحابة اللي عن مروة وعاشوا فترة طويلة وكان لهم مجالس علم كبيرة. ونقلها عنهم التابعون ونقل التابعون هذه المعلومات او هذه القصص
كيفية اله تابعي التابعين وهكذا. فصارت السلسلة متصلة السند في كثير من القصص التاريخي الموجود في الشام وفي العراق. مصر ما كانش فيها الكلام ده. مصر عدد الصحابة اللي زهبوا لها
مهما آآ يعني آآ استقصينا الامر برضه محدود. يعني احنا قلنا تلتمية وشوية من الصحابة الذين قدموا الى مصر. ومش كل هؤلاء التلتمية وشوية من اصحاب مجالس العلم الكبرى المشهورة جايز فيه عبدالله بن عمرو بن العاص في عدد محدودة معظم الناس
وداخلين في الفتوح او معزم الناس جم في الفتح ورجعوا تاني زي الزبير ابن العوام زي عبادة ابن الصامت ما عاشوش عيشة كاملة في مصر فيها كما حدس في آآ العراق والشام وبالتالي مجالس العلم التي اقيمت في مصر كانت متأخرة ما شوفناش هزه المجالس باحجام كبيرة وعدد
كبير من التابعين يحضر وقت الا في العصور المتأخرة من القرن الاول الهجري. فكان عدى عدد كبير من السنين على احداس الفتح الاسلامي وبالتالي الناس بتروي سماع عن بعض الروايات اللي ما قالوش هم سمعوها من مين
فصار السند ضعيف لكن القصة منتشرة في مصر اهل مصر كلهم بيتكلموا عنها والعلماء والناس اللي عايشين في مصر بيتكلموا عنها ونقلوا هذا الكلام للجيل اللي وراهم وللجيل اللي وراه النقل للجيل اللي وراه ثم
جاءت مجالس العلم وجاءت تابع التابعين بقى بداية من القرن التاني الهجري خدوا المعلومات دي كلها احنا مش عارفين خدوها من مين سقات ولا غير سقات اللي اتكلموا في هزا الموضوع
وحكوها بعد كده للناس اللي كتبت الكتب ديت. فعشان كده من ناحية الرواية الفقهية او الشرعية سند ضعيف. لكن القصة غالبا حصلت بهذه الصورة. بناخد الروايات المختلفة بردو لان ممكن يكون واحد سمع من مجلس علم معين واحد سمع من مجلس علمي تاني او تالت او رابع بنجمع ده مع ده مع ده ازا توافقت الروايات
غالبا بتكون القصة صحيحة. ازا اختلفت الروايات بتكون القصة فيها شك وفي كل الاحوال احنا بنحكي الموضوع على سبيل الاحتمال. يعني بقول غالب الامر حصل كزا ما نقولش على وجه اليقين. ان كان في شيء
يتعارض مع احاديس صحيحة او مع روايات صحيحة او مع عدالة الصحابة رضي الله عنهم وارضاهم او مع امور تطعن في احد الناس دون دليل قوي او دول لديه حقيقي احنا لا نقبل بهذه الروايات لان انا ساعتها اقدم السلامة. سلامة الصحابي سلامة العرض هذا
الصحابي او التابعي او الفاتح لهذه البلاد نقدمها الا ازا كان عندي دليل قوي صحيح بيقول عكس كده فبيضطر ان انا يعني نقول الموضوع ونفسر سببه ايه او سبب القصة ايه؟ ده ده بشكل عام بالنسبة لبعض التعليقات والاستفسارات الخاصة
بالحلقة الماضية. انا عارف ان الموضوع صعب لكن هو مهم وما فيش مانع انك انت تسمع الحلقة مرة واتنين وتلاتة هو ما فيش مانع ان انت تاخد منها اشياء تفتكرها واشياء تنساها زي حلقة النهاردة حلقة النهاردة انا هقول لك على بعض الاشياء معينة كده نقف عليها افتكر ديت ديت دي مهمة
انك انت تحفزها لانها علامة مهمة من علامات التاريخ بس بقية الاشياء ممكن يبقوا خدت الفكرة العامة ومش مهم تاخد التفصيلات لان الكلام ده ممكن يكون للمتخصصين الاهم من من عموم الناس لكن انا بقول الكلام ده لعموم الناس او عموم المشاهدين والمشاهدات عشان يطمئن الى القصة اللي احنا بنحكيها احنا مش بنحكي
مجرد قصص قريناها في كتب مختلفة. احنا بنحقق الرواية عشان اصل في النهاية الى ان هذا هذه القصة غالب الامر حصلت بهذه الصورة فكون انا مطمئن الى الرواية التاريخية وخاصة ازا كان فيه تعارض ما بين الروايات فبيهمنا اننا نرجح الرواية التي يبدو
عليها انها افضل من ناحية السند واقرب الى التصديق العقل النهاردة بنتكلم على اهم كتاب تتكلم على فتح مصر على قصة فتح مصر في كتب كتيرة اتكلمت على هزا الموضوع لكن في كتاب معين كل من كتب عن مصر واعني هزه الكلمة كل ديت حطها بين قوسين مش اغلى
كل من كتب عن مصر لازم يرجع لهذا الكتاب بشكل اواخر يا اما يرجع اليه بكثافة ياخد القصة كلها منه يا اما يرجع له احيانا لكن لا غنى لهذا الكتاب ابدا عمن كتب عن فتح مصر. هذا الكتاب هو كتاب فتوح مصر واخبارها. اسم
باب فتوحه مصر واخبارها والكتاب لعبدالرحمن بن عبدالله بن عبدالحكم. مشهور باسم ابن الحكم عبدالرحمن بن عبدالله بن عبدالحكم ده كتب كتاب آآ فتوح مصر آآ واخباره هذا الكتاب آآ هو اللي
عمدة في الحديس عن فتح مصر اهم كتاب هو الكتاب مش كبير قوي لكن ميزة الكتاب ده ان هو اه زاكر في السند بتاع الروايات بتاعته كلها. يعني كل رواية يجيبها كل قصة نادرا ما يقول القصة من
سماعه كده وخلاص لأ يقول لك انا عن فلان عن فلان عن فلان. اه السند بتاعه في الاخر ما بيوصلش لزمن القصة. بيوصل فقط لاول القرن التاني الهجري الجايز احيانا لاخر القرن الاول الهجري. احيانا يوصل لزمن القصة نفسها. لزمن الحدس بس ده
قليل لكن في المجمل الكتاب بيعتني آآ بالسند. كمان ده اول كتاب يكتب في المرحلة التاريخية هو ابن عبدالحكم اه توفي سنة متين سبعة وخمسين هجرية. في القرن التالت الهجري
وده اول واحد يكتب بشكل متخصص عن مصر ومن اوائل من كتب في التاريخ. يعني كتب التاريخ اللي قبليه قليلة في العالم في العالم الاسلامي بشكل عام يعني لكن عن مصر هو اول واحد كتب عن تاريخ مصر وهو زي ما قلنا مات سنة سنة متين سبعة وخمسين هجرية فمعنى كده ان هو كان فترة العلم بتاعته
النصف الاول من القرن التالت الهجري. هو اتولد سنة مية سبعة وتمانين من الهجرة. مية سبعة وتمانين. اخر القرن التاني الهجري اتولد عبدالرحمن بن عبدالله بن عبدالحكم احفزوا الاسم ده. ابن عبدالحاكم. مشهور جدا جدا تكتبه اه يعني في في البحوث
بتاعتك هيطلع لك طبعا الكتاب العزيم بتاعه. والحمد لله الكتاب محفوظ يعني الكتاب مش من الكتب التي فقدت زي كتب كتيرة جدا في التراث الاسلامي فقدت لا ده الحمد لله النسخ الاصلية بتاعته محفوظة
ابن عبدالحكم من اسرة من اسر العلم. يعني ابوه عبدالله ابن عبدالحكم ابوه كان فقيه كبير ومن اعلام المالكية من اصحاب الامام مالك. آآ رحمه الله يعني علم من وتولى قضاء مصر. اللي هو عبدالله ابن
عبدالحكم وعبدالله بن عبدالحكم هذا القاضي ابو الراجل مؤلف الكتاب بتاعنا له اربع اولاد له عبدالرحمن هذا المؤلف وليه كمان آآ غير عبدالرحمن عبدالحكم وله سعيد او سعد على اختلاف في الروايات وليه محمد
عبدالرحمن وعبدالحكم وسعيد ومحمد. الاربعة من الفقهاء العلماء يعني الاربعة ما شاء الله كانوا والاربعة مالكية طبعا وكانوا من كبار علماء آآ مصر. عبدالله بن عبدالحكم هذا كان مفتي الديار المصرية ايضا
اللي هو الاب بالنسبة للابن اللي هو مؤلف كتابنا آآ يقول عنها ابو زرعة الرازي وطبعا من كبار علماء الجرح والتعديل بيقول رجل صالح احمل افاضل المسلمين يبقى مؤلف الكتاب نفسه راجل عزيم جدا. راجل اه يعني دينيا شرعيا علميا من الناس الافاضل المشهود لها
وبالتالي الروايات التي نقلها نقلها بدون اي نوع من التعصب. عشان في ناس بتقول مسلا تفتكر عشان هو مصري فبيكتب في فضاء المصري او بيكتب في اشياء تحسن من فتح مصر. احنا الحمد لله الراجل نفسه المؤلف
راجل ما عندوش نوع من الهوى الراجل علماء المسلمين الكبار علماء الجرح والتعديل كلهم مدحوا في هذا الرجل والحقيقة بلا استسناء يعني ما عندناش نوع من من الجرح او تضعيف لعبدالرحمن ابن عبدالله ابن
الحكم مؤلف الكتاب بتختلف الكلمات الثناء. يعني زي ما قلنا ابو زرعة بيقول رجل صالح من افاضل المسلمين. ابن ابي حاتم من كبار اعلام الجرح والتعديل بيقول هو صدوق. وحتى بيقول عنه انهم من الابدال. الابدال دي قصة يعني كبيرة فيها خلاف بين العلماء
لكن يعني الخلاصة ان رأي ابن ابي حاتم ان هذا من الابدال يعني ايه من الابدال؟ يعني من الناس الذين يحفظ الله عز وجل بهم الدين في بلد فاذا مات رجل ابدل الله عز وجل مكانه رجلا اخر يحفظ الدين في هزا البلد. وان هؤلاء الابدان معروفون باعيانهم يعني
يرى ابن ابي حاتم ان هزا الرجل صاحب قصتنا او مؤلف الكتاب عبدالرحمن بن عبدالله بن عبدالحكم من الذين يحفظ الله عز وجل بهم الدين في مصر. في زمنه الدارة قطنين برضه من كبار علماء الحديس ومن كبار علماء الجرح والتعديل يقول عن عبدالحكم وعبدالرحمن
ان وسعد ومحمد الاربعة اخوات كلهم بني عبدالله بن عبدالحكم كلهم ثقات. كلهم الاربعة ما شاء الله من كبار العلماء اه وهو اصلا عبدالرحمن اصلا اللي هو مؤلف الكتاب عبدالرحمن من رواية الحديث. الحديث النبوي وده جاب
معلومة جميلة جدا. يعني هو فاهم موضوع الحديس وفاهم النقل بتاع الحديس وممن نقل عنه في الحديس النسائي. يعني لو تخش في سنن النسائي هتلاقي من رواة النسائي عبدالرحمن ابن عبدالله ابن عبدالحكم وابو حاتم الرازي ايضا آآ نقل عنه الحديث. فمعنى كده ان هو عنده خلفية واضحة علمية شرعية عن طريقة
نقل الحديث ونقل عشان كده الكتاب بتاعه جاء مسندا لانه عارف اهمية السند في رواية الحديث النبوي فنقل هذا العلم الذي تعلمه بخصوص الحديث النبوي الى كتاب التاريخ الاسلامي فجزاه الله خيرا
كل الناس اللي جم اللي جم بعد كده في التاريخ وكتبوا عن طريق مصر نقلوا عن عن عبدالرحمن بن عبدالله بن عبدالحكيم  كل الناس يعني وبالزات لما ترجع لناس بقى تخصصت في الموضوع. يعني مسلا واحد زي السيوطي رحمه الله من كبار العلماء السيوطي. طبعا من علماء مصر الكبار يعني
من علماء القرن آآ التاسع الهجري والعاشر الهجري. هو السيوطي مات تسعمية وحداشر هجريا. فخد يعني جزء من القرن التاسع الهجري واوائل القرن العشر الهجري. وكتب كتب كتير عن مصر ومن اشهر كتبه عن مصر حسن المحاضرة في تاريخ مصر والقاهرة
هزا الكتاب حسن المحاضرة في تاريخ مصر والقاهرة. الجزء الخاص بفتح مصر معظمه منقول من كتاب ابن عبدالحكم. فالسيوطي وهو عالم مصري عاش مصر وعاش وعارف الاجواء المصرية والعلماء المصريين وعنده كان عنده المخطوطات والكتب اللي كتير منها فقدوا كتير ما زال
موجود بعد كل ده عرف ان افضل حاجة تتكلم عن فتح مصر هو كتاب ابن عبدالحكم. فمعزم لو انت رجعت كتاب حسن المحاضرة هو كتاب موجود طبعا ومطبوع ترجع لكتاب حسن المحاضرة وكتاب قايم. هتلاقي ان الجزء الخاص بفتح مصر كله تقريبا لو انت فاتح الكتابين كتاب فتوح مصر
لابن عبدالحكم وكتاب حسني المحاضرة هتلاقيه كتاب يكاد يكون فيه نوع من التطابق بين الكتابين. طبعا السيوطي هو اللي ناقل عن ابن عبدالحاكم برضو اللي يعرف المقريزي يعني اشهر العلماء والكتاب والمؤرخين الذين كتبوا في تاريخ مصر له كتب كتيرة جدا في تاريخ مصر معظم كتبه
ما ذكر فيها عن فتح مصر مأخوذ من كتاب ابن عبدالحكم. ليه مسلا كتاب آآ خطط المقريزي اللي هو المواعظ والاعتبار يعني آآ ما نقول جزء كبير منه عن كتاب آآ ابن عبد الحكم له كتاب اسمه تاريخ مدينة الفسطاط. لكتاب
تلوك لمعرفة دول الملوك لكتاب البيان والاعراب كتاب اتعاظي الحنفاء باخبار الائمة الفاطميين الخلفاء. الكتب دي كلها فيها اجزاء عن فتح مصر كل ما جاء عن فتح مصر في كتاب مقريزي نقله من كتاب ابن عبدالحكم فبرضه ده توثيق واعتماد من
مقريزي العلامة العلامة الكبير جدا احد علامات الرواية التاريخية والتاريخ بشكل عام. آآ اه بيعتمد هذا الكتاب كتاب ابن عبد الحكم اه رحمه الله. ياقوت الحموي في معجم البلدان لما كتب الكتاب اه بتاع
او اه كتاب جغرافي بيتكلم على جغرافيا العالم احتاج ان هو يتكلم عن الفتوح فيها كل ما جاء برضه فتح مصر في الياقوت الحموي قام مازن البلدان هتلاقيه راجع فيه لكتاب ابن عبدالحكم فتوح مصر واخبارها
طيب لما نجيب الكتاب ده ونحلله انا جبت الكتاب الحقيقة وعملت فيه بحس كبير قوي ولعل البحس ده محتاج يطلع بقى في كتاب تاني لوحده. بس انا بديكم يعني ايه ملخص كده للكتاب ده. انا جمعت جبت الكتاب وجمعت آآ الرواة الذين جاءوا في هذا الكتاب
الذين نقلوا لابن عبدالحكم. يعني ابن عبدالحكم نفسه سمع من مين؟ هو قايل قايل قايل ان الرواية دي سمعتها من فلان ودي من فلان ودي من فلانة ستاشر واحد. هو طبعا مش جامع هزا الجمع. انا جمعت انا جبت كل الروايات الكتاب من اولها لاخرها. وبدأت اجمع كل واحد
انهم روى كم واحدة؟ روى كم رواية؟ فهو ابن عبدالحكم سمع كم رواية من فلان؟ وكم رواية من فلان؟ وكم رواية من فلان؟ عدد الروايات اللي جاءت في كتاب ابن عبدالحكم كلها متقسمة على ستاشر راوي
رولو ستاشر راو دول اولهم عبدالملك ابن مسلمة تسعة وتسعين رواية. عبدالله بن صالح ده روق تلاتة وسبعين رواية لابن عبدالحكم عبدالله بن صالح ده كاتب الليث ابن سعد. الليث ابن سعد طبعا من كبار كبار كبار علماء
مسلمين ومن اكبر علماء مصر رحمه الله وهو يوازي يعني كبار الائمة الشافعي ومالك يعني علامة كبيرة جدا من علامات الفقه في التاريخ الاسلامي. الكاتب بتاعه عبدالله بن صالح هو احد رواة اه ابن عبدالحكم في كتابه فتوح مصر. يحيى ابن
بن عبدالله بن بكير امام غزير العلم. آآ النضر بن عبدالجبار من الرواة الصادقين الثقات عثمان بن صالح. يعني انا بالترتيب بترتيب عدد الروايات سنة تسعة وتسعين رواية تلاتة وسبعين رواية سبعين تلاتة وستين ستين. عبدالله بن عبدالحكم احد
الرواية الزين سمع منهم عبدالرحمن بن عبدالله بن عبدالحكم يعني ابوه خمسة وخمسين رواية وهو زي ما قلنا قبل كده مفتي الديار المصرية وغيره مش عايز اوجع دماغكم والاسماء دي ممكن يعني ممكن ما تحفظهاش. احفظ بس انت عبدالرحمن ابن عبد الله ابن عبد الحكم من غير مؤلف
ودولت ستاشر راوي كل واحد زكرت منهم كم رواية رواها؟ انا بقول لكم ليس في هؤلاء الستاشر واحد متهم بالوضع او بالكذب الستاشر كلهم ما فيش ولا واحد فيهم متهم بالوضع او بالوضع او الكذب او الكذب. وطبعا ديت ايه؟ ديت بيورينا مدى حرص
عبدالرحمن بن عبدالله بن عبدالحكم على السماع من الموثوقين. ما كانش بيسجل في كتابه اي حاجة سمعها من اي مكان يعني وده بيحصل كتير على فكرة في روايات التاريخية ان بعض المؤلفين ما بيهتمش بيجمع كل الاخبار وبعد كدهوت يعني بيترك الامر للناس ان هي
تحلل الروايات او تضاعف او تعدل. فمعزم الناقة العنهم ان ما كانش كلهم من الناس اللي لم اتهموه بالكذب او الوضع. آآ غاية ما هنالك ان بعضهم متهم بالضعف. وهذا المتهم بالضعف ممكن تلاقيه
البعض يضاعفه والبعض يعدله. فيعني ما فيش حاجة آآ في الكتاب تقدح في الرواية. الستاشر دولت سمعوا من ناس الناس ديت ما شفهومشي عبدالرحمن بن عبدالله بن عبدالحكم. الجيل اللي قبل الستاشر دولت. الجيل اللي قبل الستاشر برضو راجعت في الكتاب
من هذه الطبقة او هذا الجيل؟ فوجدت ان اكتر تلاتة اتكرر اسمهم في القصة دي كلها آآ الليث ابن سعد وعبدالله بن وهب وعبدالله بن لهيعة. واسمه ابن لهيعة مش لهيعة. عشان في ناس بتنطقه بضم اللام هو بفتح اللام
وكسر الهاء ابن لهيعة. فالتلاتة دولت اكتر ناس عبدالله بن لهيعة هو اكتر واحد في الطبقة اللي بعد كده. اللي هو روى مية ستة وتسعين رواية في كتاب آآ عبدالله بن عبدالحكم عبدالرحمن بن عبدالله بن عبدالحكم. كتاب فتوح مصر واخبارها. والليث ابن سعد
وراه روى مية وتلتاشر رواية وعبدالله ابن وهب آآ وراه روى اتنين وسبعين رواية. التلاتة دولت تقريبا بيمسلوا معظم الروايات التي نقلوها الى ستاشر راوي اللي قلنا عليهم والستاشر دولت سمعوها لمؤلف كتابنا. التلاتة دولت يعني
في كلمات كتيرة جدا بتتكلم في سعة علمهم. ليث ابن سعد غني عن التعريف الليث ابن سعد يعني لو قعدنا نتكلم عليه مش مش هنقدر اننا نوفيه حقه في مثل هذا اللقاء. الاسم سعد كان مش
بس عالم عالم ومفتي وصاحب فضل على مصر كلها. وصاحب فضل في اكسر من مجال. ليس ان سعد كان بيقعد اربع مجالس في اليوم كل يوم عنده سبع تيام في الاسبوع شغل ما عندوش يوم راحة سبع تيام دولت الصبح يقعد في مجلس خاص بالنوائب
سلطان. يعني ايه نواب السلطان؟ يعني القضايا الخاصة بالدولة. وخاصة بالقضاء اللي بيحتاج فيها السلطان رأي. فقهي او شرعي او بيحتاج فيها القادر رئيستها او الشرعي ما وصلش لشيء بيروحوا له يفتي لهم او يقول لهم الرأي بتاعه. وكان الليث ابن سعد من الثقة عند الخلفاء
عباسيين ان هو يبعت الجواب من عنده يرجح به او يطعن فيه في هذا القاضي او في هزا الوالي فيتغير والي مصر او يتغير قاضي مصر بكلمة الليث ابن سعد للخليفة ابي جعفر المنصور الموجود في آآ آآ
الزمن الليث ابن سعد. فده كان ده كان المجلس الاول اللي بيقعده. مجلس خاص بنواب السلطان. المجلس اللي وراه اه خاص اصحاب الحديث. يقعد يدي روايات الحديث النبوي. يشرح الحديث النبوي يقول لروايات والناس تسمع منه
الروايات. ده اللي طلبة العلم يعني. مجلس خاص لطلب العلم. المجلس التالت اللي بيعمله مجلس خاص بالفتية. يجي له الناس بقى العادية اما في مصر يستفتوه في قضاياهم في امورهم ويفتيهم. المجلس الرابع لاصحاب الحاجات. الناس اللي عندهم مشاكل معينة مش فقهية مزنوقة
في شيء معين عنده ضائقة مالية كان غني جدا جدا وكثير العطاء بشكل لافت للنزر. بيقولوا ان هو وكل يوم يتصدق على تلتمية مسكين يعني من من كثرة ما عنده من اموال وما شاء الله كان كثير العطاء للناس وفك الكرب عن الناس. ليس
نساعد احد المصادر الرئيسية في كتابنا كتاب فتوح مصر واخبارها. عندنا واحد تاني عبدالله بن وهب ايضا من كبار العلماء نحتاج برضو نتكلم عنه كلمتين وعندنا عبدالله ابن لهيعة ومحتاجين نتكلم عنه كلمات اكتر شوية لان الناس مختلفة على
لكن الكلام ده بيحتاج مننا شوية وقت واحنا استنفزنا وقت الحلقة فان شاء الله في الحلقة القادمة نتكلم على هذين العلمين ونتكلم على بقية الكتب اللي اتكلمت على تاريخ مصر فتح مصر. اقول قولي هذا واستغفر الله لي ولكم. جزاكم الله خيرا. والسلام عليكم ورحمة الله وبركاته
