بسم الله والحمد لله والصلاة والسلام على رسول الله. مع الحلقة الرابعة وستين بعد المائة من قصة الخلافة الراشدة وهي الحلقة الثلاثون من روائع عمرية حلقة النهاردة بنتكلم على شورى عمر الحلقة اللي فاتت اتكلمنا على تأسيس الدولة تأسيس الدولة كان فيها عدة معايير اتكلمنا على عشر معايير معايير اقامة
الدولة الحضارية المعاصرة اللي بتتوافق مع انظمة الدول الموجودة في زلك الزمن وتفوقها وتسبقها قدم عليها تتفوق عليها في مجالات مختلفة من احد اهم هذه المجالات التي ابدع فيها عمر رضي الله عنه موضوع الاستشارة موضوع الشورى
تحويل الشورى العامة المؤسسي زكرناها في الحلقة الماضية كنقطة من النقاط والنهاردة بنتكلم عليها كتفصيل من التفصيلات وبرضو انا في هزه الحلقة لا اهدف الى الحصر. مستحيل هأحصر المواقف التي استشار فيها عمر رضي الله عنه في اسناء امارتي في حلقة
انت محتاج انك انت تعمل كتاب ضخم الف صفحة ولا الفين صفحة على عمر والشورى. لان الموضوع ضخم جدا دي حياته كلها كده. حياته كلها الشورى في قضايا يعني متعددة في اكثر من مجال ونتعرف على بعض الامثلة في هذه الحلقة. الحقيقة الشورى من الاركان المهمة جدا في
الحكم الاسلامي بل في الحياة العادية الحياة الصالحة لما ربنا سبحانه وتعالى ذكر امر المؤمنين صفة المؤمنين قال والذين استجابوا لربهم واقاموا الصلاة وامرهم شورى بينهم ومما رزقناهم ينفقون. حتى بعض العلماء بيقولوا
ان وضع الشورى في هزه الاية بين الصلاة وبين الزكاة يعني الطبيعي ان احنا بنقول الصلاة والزكاة مع بعض وكده نقول حاجات تانية زي الشورى اللي هي سبحانه وتعالى فصل بين الصلاة والزكاة بالشورى. الذين استجابوا لربهم واقاموا الصلاة وامرهم شورى بينهم ومما رزقناهم ينفقون
تكون يعني الصلاة في الاول والزكاة في الاخر وبينهم الشورى قال كثير من العلماء ان هذا يشير الى وجوب الشورى. زي الصلاة واجبة والزكاة واجبة. اذا الشورى واجبة. ما ينفعش الدولة تدار هكذا برأي يعني قائدها دون الرجوع الى مجالس استشارية متخصصة في
لكل فرع من فروع الحياة. من الناحية العقلية طبعا ده شيء في غاية الروعة لان انا بوفر بالاستشارة او بالشورى آآ خبرات هائلة للبشر في رأي واحد. كمان البشر دول كلهم بيتحملوا نتيجة الرأي. لما يكون في ديكتاتور واخد رأي لوحده. آآ
الدولة بتعاني وبتحمله بعد كده هو تبعات الموضوع لوحده. لكن لما بيكون في مجالس استشارية والله لو حتى لو حصل غلط فالجميع بيتحمل نتيجة هذا الغلط لان الجميع اشترك في هذا الموضوع وده اصل تأسيس مجلس الشعب ومجلس الشورى ومجلس الشيوخ وغيرها من المجالس في العالم المتحضر
بشكل عام يعني. فالكلام ده عمله عمر بن الخطاب رضي الله عنه منذ اوائل الدعوة الاسلامية. الحقيقة لما اجي اتكلم عن الشورى لازم اعرف ان هي نفسيا ممكن تبقى صعبة جدا على المسلمين في زمن عمر. يعني عمر كان بيقاوم التيار عشان يعمل شورى. ليه؟ لان اولا عمر رضي الله عنه
وزير العلم جدا يعني عنده هو بيعتبر اغزر الصحابة علما بعد وفاته ابو بكر الصديق رضي الله عنه. اعلم ان الرسول عليه الصلاة والسلام زكر ان هو يعني علمه من علم النبوة. والاحاديس في زلك والمواقف وشهادات الصحابة كثيرة
الغاية. فهو نفسه ممكن يرى ان انا والله انا اعلم الناس. فانا لو استشرت حد هستشيره من هو اقل مني علما ممكن يديني رأي ما هواش صائب علميا او شرعيا
اللي حواليه كمان ممكن يظنوا هذا الظن. دي قصة تانية ان اللي حوالين عمر ابن الخطاب رضي الله عنه ممكن يقولوا والله مهما قلنا هو اذ اعلم هو اكيد افضل هو اكيد اوسع دراية فلا يتقدمون برأيهم. الرأي اللي ممكن يكون مخالف لرأي عمر ابن الخطاب رضي الله عنه. ومع هذا
وذاك الا انه يستشير ودي ابداع من عمر وروعة من عمر لان انا يكون عندي هذا الكم الهائل من العلوم والقدرات الاستنباطية الرائعة وعندي فراسة وعندي وعندي ذكاء وامور كثيرة جدا ثم ارجع الى اراء المستشارين هذه عظمة. عظمة من عمر رضي الله عنه
وارضاه. كمان ما تنساش ان هو على رأس الدولة. يعني هو امير المؤمنين ومش امير المؤمنين سنة ولا اتنين عشرة. فممكن هذا الطول في المكوث في هذا المنصب القيادي خليه معرض عن اراء الناس لكن ده ما حصلش. مع كل هذه العوائق الا ان عمر ابن الخطاب رضي الله
كان يعمل بالشورى في كل قضاياه. وكان يحث عماله على الشورى. يعني مسلا في رسالته لابي عبيد ابو عبيد ابن مسعود الثقفي واحنا قلنا يعني قصة ولايته في فتوح فارس ارجعوا لها. قال له كده في ضمن النصايح اللي بيقولها له قال له كزا نصيحة منها اسمع
من اصحاب النبي صلى الله عليه وسلم واشركهم في الامر. اما تيجي تاخد رأي لازم تشرك ده ده نصيحة عامة لابي عبيد ابن مسعود الثقفي قائد جيش ولعامة قوات الجيوش في زمن عمر. وقال العتبة ابن غزوان رضي الله عنه. طبعا عضو ابن غزوان كان ولي على البصرة. قال
وقد كتبت الى العلاء ابن الحضرمي اللي هو كان ولي على البحرين. وقد كتبت الى العلاء ابن الحضرمي ان يمدك بعرفجة ابن هرثمة رضي الله عنه وهو ذو مجاهدة للعدو ومكايدة. فاذا قدم عليك فاستشره وقربه. يعني برضو بيعمل له مجلس
استشاري هو عضو ابن وزان لوحده ما شاء الله قمة من قمم الصحابة رضي الله عنهم. من الناس يعني عندهم علم غزير وتقوى وورع وحسن ادارة امور كتيرة جدا جدا ينبغي ان تتوفر في الوالي ومع ذلك يقول له انني سارسل اليك عرجاء ابن عرثمة رضي الله عنه قربه واستشره
واستعن برأيه فهذا اصلح لادارة الدولة. عمر كان يحب يستشير جدا جدا العلماء بالقرآن الكريم والسنة المطهرة يقول عبدالله بن عباس ايه كما جاء في البخاري وكان القراء اصحاب مجالس عمر ومشاورته كهولا كانوا او شبان
يعني مش مهم السن قد ايه؟ جميل قوي ان مجلس الاستشاري لعمر ابن الخطاب رضي الله عنه اللي هو قمة من قمم الانسانية مش قمم من قمم الاسلام بس ان يكون في هزا المجلس بعض الشباب جالسين بيدوا رأيهم في قضايا فقهية وقضايا ادارية وقضايا عسكرية وقضايا للدولة وقضايا وقضايا وقضايا
قبولا كانوا او شبان بشرط ان هو يكون عارف عالم عنده معرفة بالقرآن الكريم او بالسنة المطهرة ما كانش عنده الحساسية اللي عند الناس. وعلى فكرة الكلام ده ما كانش طبيعة المجتمع. يعني مش الناس كلها كانت كده. لا ده في الناس الشيوخ اللي في مجلس عمر بن الخطاب بعضهم كان بيجد
حساسية ان ازاي قدمت فلان هذا وهو شاب حديس السن؟ قدمته في الرأي؟ فيقول الذي قدمه في الرأي علمه. الذي قدمه في الرأي انه يعلم في في كتاب الله ما لا يعلمه كثير من الشيوخ وكان يعمل اختبارات للناس عشان يبرز لهم علم هذا الصحابي صغير السن
لكن واسع المعرفة كبير العلم. من امسلة استشارته مسلا برضو المهمة استشارة اختيار الولاة. هو هو رئيس الدولة وهو اعلن الناس بالناس ومع زلك دايما يستشير يا ترى اولي مين على البلد الفلاني؟ اولي مين على الجيش الفلاني؟ يستشير امسلة كتيرة جدا انا بضرب لكم
بس مسل عشان كمان تعرفوا منه معايير اختيار الولاة. وهيكون عندنا حلقة كاملة ان شاء الله مستقبلا على بعنوان ولاة عمر. ازاي عمر كان بيختار الولاه بتوعه. شوفوا كده المسال ده بيقول ايه؟ قال عمر دلوني. اسمع المواصفات الجميلة. دلوني على رجل استعمله
فذكروا له جماعة فلم يردهم. استشار قالوا اسم وتاني وتالت. فقالوا من تريد؟ ايه اللي انت عايزه قال شف بقى صفة الوالي الذي يريده عمر. من اذا كان اميرهم كان كأنه رجل منهم
انا عايز واحد لما يكون امير كأنه واحد من الناس. واذا لم يكن اميرهم كان كأنه اميرهم. يعني معضلة شوية فاتلغبطوا لا بصوا قصده ايه؟ لو هو مش امير بيتعامل كامير. يعني حاسس بالمسؤولية ويروح يعرض رأيه ويتحرك
نشيط وهو مش امير. ولو كان امير يبقى متواضع كأنه واحد من الناس. لا يتكبر عليهم لا يتطاول عليهم. لا ارائهم كأنه واحد من الناس عادي عشان كده بيسمع اراء الناس كلها وبيطيع الناس كلها وبيتعامل بتواضع مع الناس كلها. دي صفة الوالد
في رأي عمر بن الخطاب فقالوا ما نعلمه الا الربيع ابن زياد الحارثي رضي الله عنه ما نعلمه الصفات اللي انت عايزها دي واحد متواضع قوي وفي نفس الوقت حركة دؤوب ونشيط في في الاسلام ويقدم رأيه وو ومع زلك يسمع
الناس ويتواضع لهم ده الربيع ابن زياد الحارثي قال صدقتم. هو ده اللي انا كنت بدور عليه. قال صدقتم فعلا لفت نظره الاسم واحد فجابوا وولاه. الربيع بن زياد هذا صحابي من بني الحارث بن كعب. بني الحارث بن كعب من اليمن. من قبائل مزحج
القحطانية ويصفون حياته فيقولون كان له موكب مشي مع في موكب يعني معه ناس من من الدولة لا يتقدم خيله ابدا خيل من معه. من تواضعه. يعني دايما هو ايه؟ لو ماشيين مجموعة وهو
امير امير الناس زي ما هو قال عمر ابن الخطاب بالزبط لو كان الامير يبقى كأن واحد من الناس عمر ما الخيل بتاعته كانت بتتقدم الخيول اللي معها تواضعا فيعني آآ ترفقا بالمسلمين. كان عمر بيستشير في القضايا العقلية في حال عدم وجود نص
شرعي وهي تحتمل اكثر من وجه. واتكلمنا قبل كده مسلا كمثال لهزا الموضوع في طاعون عمواس. احنا قلنا ان سيدنا عمر لما عمواس في الشام طاعون كبير جدا يعني حصد ارواح كتيرة. فسيدنا عمر قرر ان هو يروح يشوف الوضع بنفسه ويعاين على ارض
طبيعة على ارض الواقع ماذا يحدس فخد معه وفد من المهاجرين والانصار وانطلق الى الشام. لما دخل الشام كان كان وصلت بعض بقى لان الطاعون انتهى. فعشان كده خاض هذا المشوار الطويل وزهب الى هناك. لما راح هناك لقى الطاعون لسه موجود. قبل ما يدخل قبل ما يدخل الشام
ووقف على باب الشام لقى ان الطعام ما زال الاخبار قالت ان الطعام موجود فتردد. ادخل ولا ما ادخلش؟ ادخل الشام ولا ما ادخلش الشام المسألة هنا ما عندوش فيها نص شرعي. لسه ما كنش يعرف نص شرعي والنص الشرعي موجود على فكرة. بس هو ما كانش عنده علم به وفوق كل ذي علم عليم. يعني حتى عمر بن الخطاب في بعض
القضايا ما يعرفهاش. ودي اهمية الشورى انه يسمع رأي ده وده لعله يجد عند احد الافراد رأي مش عنده. فجمع المهاجرين اولين رضي الله عنه كان بيحب يستشير قوي المهاجرين الاولين وبالزات اهل بدر فجمع المهاجرين الاولين واستشارهم في المسألة فاختلفوا
اختلفوا بعض الناس اشارت عليه بالدخول وبعض الناس اشارت عليه بالرجوع. زي ما قلنا قبل كده في موازبة بالتفصيل. قال بعضهم قد خرجت لامر ولا نرى ان ترجع عنه. يعني احنا شايفين انت انت خرجت عشان تدخل الشام. ما ترجعش مع اللي انت خرجت عليه. ادخل الشام. ده رأي مجموعة. وقال بعضهم معك بقية
الناس واصحاب النبي صلى الله عليه وسلم لا نرى ان تقدمهم على هذا الوباء. يعني انت دخلتهم هتموتهم مع الناس اللي ماتوا. فحافظ عليهم وارجع وحافظ على نفسك. احنا عائزينك
فده اختلفوا مع بعض المهاجرين الاولين خدوا قرارين مختلفين مش عارف يعمل ايه. قال طب عليا بالانصار هاتوا لي الانصار فجاء الانصار فاختلفوا نفس الاختلاف بتاع المهاجرين. قال بعضهم ادخل الشام وقال بعضهم ايه؟ لا تدخل الشام. قال لك ارتفعوا عني
هاتوا لي مهاجرة الفتح. ايه مهاجرة الفتح؟ اللفظ ده مش موجود غير في هزه الرواية. في البخاري على فكرة الرواية ديت. ايه مهاجرة الفتح اختلفوا قالوا احتمال مهاجرة الفتح دولت الناس اللي هاجروا في عام الفتح. في سنة تمانية من الهجرة فتحت مكة. الناس اللي هاجرت في عام تمانية من الهجرة بيسموهم
الفتح الاحتمال واحتمال مهجرة الفتح مقصود بها مسلمة الفتح. الناس اللي اسلموا في فتح مكة وقالوا احتمال تالت ان يكونوا الناس اللي هاجرت من مكة للمدينة بعد فتح مكة بغية الجهاد او بغية طلب العلم. لان لا هجرة بعد الفتح. الرسول صلى الله عليه وسلم قال ما فيش هجرة. خلاص اللي جاي يهاجر
من مكة للمدينة بعد سنة تمانية بعد فتح مكة ما يعتبرش مهاجر. فلكن لو كان جاي عشان يجاهد في سبيل الله او طلب العلم في المدينة المنورة اهلا وسهلا. بس ما اسموش مهاجر جايز يكونوا هم دولة مهاجرة الفتح. ايا كان دولت اشياخ مكة. يعني دولت كلهم
من الناس كبار السن الناس اللي عاشت في مكة لحد سنة تمانية من الهجرة ما كنتش دخلت الاسلام. يا اما دخلت الاسلام في سنة تمانية بعد سنة تمانية قال لي هاتوا لي الناس ديت هاتوا لي مهاجرة الفتح يعني يقصد شيوخ العرب. الشيوخ اللي هم بياخدوا رأيهم رأي عقلاني ما عنديش نص شرعي لحد دلوقتي
فبيقول اخد رأيهم فاجتمعوا على الا يدخل. ما اختلفوش بقى زي المهاجرين الاولين ولا اي الانصار قالوا لأ ما بتخشش ابدا الى ارض الشام. انت راجل معك يعني مجموعة من الصحابة الكرام المجالس الاستشارية الكبرى في الاسلام
اتلعب مع الصحابة الكبار اللي بيدوا له الدولة الواسعة وهتخاطر بنفسك. فما تدخلش. فسمع رأيهم رضي الله عنه وارضاه وقال اني مصبح على ظهر على ظهر يعني ايه انا هركب الناقة وارجع تاني ايه وارجع تاني من المدينة انا خلاص مسافر مش داخل سمعت رأي الشورى للمهاجرين
لمهاجرة الفتح هؤلاء وهرجع تاني المدينة المنورة. وقفلوا مين ابو عبيدة ابن الجراح. رضي الله عنه. هو كان امير الموسين في الشام قال افرارا من قدر الله؟ انت لو ربنا كاتب لك تموت هتموت ولو كاتب لك تعيش هتعيش. كاتب لك تمرض هتمرض مش هتمرض ما فبيقول له انت بتفر من
بقدر الله قال لو غيرك قالها يا ابا عبيدة زعل منه وقال نعم نفر من قدر الله الى قدر الله نفر من قدر الله الى قدر الله. ارأيت لو كان لك ابل هبطت واديا له عدوتان. احداهما خصبة واخرى جدة. اليس ان رأيت الخصبة راعيت
بقدر الله وان رأيت الجد رعيتها بقدر الله وانت لو نزلت وادي في حتة جد ما فيهاش زراعة وحتة فيها زراعة انت بتختار ايه؟ هل معلش مش مشكلة اروح في الحتة اللي ما فيهاش زراعة واقول ان ده قدر الله؟ لأ انت بتنقي الحتة اللي فيها زراعة وبترعى فيها مع ان ده بقدر الله وده
قدر الله لكن معناه ايه؟ معناه باخد بالاسباب. باخد بالاسباب والاسباب لا تغني شيئا عن قدر الله عز وجل. لو اراد الله عز وجل لي ان اموت وانا في ارض ليس فيها وباء هاموت. ولو اراد لي الحياة في ارض الوباء هعيش لكن لازم انا اخد بالاسباب. وآآ قرر ان هو يرجع. في اللحزة
دي جاء عبدالرحمن بن عوف رضي الله عنه وارضاه فقال اني عندي في ذلك علم. قال اذا قال النبي صلى الله عليه وسلم اذا سمعتم به اي بالوباء بالطاعون في ارض فلا تقدموا عليه. واذا وقع بارض وانتم بها فلا تخرجوا فرارا منهم
يعني جاء رأي عبدالرحمن بن عوف نقلا عن النبي صلى الله عليه وسلم موافقا لرأي الشورى التي اشارت الى عمر بعدم دخول الارض التي فيها وباء. ما كانوش يعرفوا هذه المعلومة شرعية. ولو كان يعرفها ما كانش عمل كل المجالس الاستشارية ديت. ده بيعرفنا يعني ايه الشورى
وفي رأي عمر بن الخطاب رضي الله عنه ما عنديش نص شرعي اقعد استشير مع الناس وخد افضل الاراء ونفز افضل الاراء مصلحة الدولة. لكن لو عندي قال الله قال الرسول واضحة
خلاص انتهينا. فده اللي عمله عمر فبعد اما سمع الكلام ده قال حمد الله عز وجل سم انصرف. يعني حمد ربنا سبحانه وتعالى ان رأي الشورى طلع موافق لما قاله الرسول صلى الله عليه وسلم نقلا عن عبدالرحمن بن عوف رضي الله عنه وارضاه. عمر ايضا كان يستشير في
قضايا غير المألوفة. يعني مسلا من ضمن القضايا الغريبة اللي جات له ان مرة في الغنائم بتاعة المدائن بعتوا له سجادة من ضمن الغنائم خمس الدولة الدولة الجيش لما بيغنم شيء بيقسم اربع تخماس الغنيمة على الجيش والخمس بيروح للدولة. فهم
في المدائن قسموا اربع تخماس وكان الخمس ده سيدنا سعد بن ابي وقاص كان قائد المسلمين كان بياخد كل الحاجات الغريبة والعجيبة اللي ممكن تعجب المسلمين يحطوها في الخمس. فقسم التقسيمة بتاعته بالعدل اربع اخماس راحوا وخبز راح للمدينة. وفضل السجادة دية
مش عارف يا سيما ازاي؟ ليه؟ لان السجادة فريدة جدا في التاريخ ما فيش زيها. السجادة ديت تلاتين متر في تلاتين متر تخيل حجمها قد ايه؟ السجادة تلاتين متر في تلاتين متر ومرصعة بالاحجار الكريمة كلها وفيها الرسم
بتاعها مرسوم كلها طبعا يدوي في سجاد ايراني بقى انتم عارفين شرازي والحاجات الغالية ديت دي بقى من بتاعت كسرى آآ معمولة كلها زهور واشجار وبساتين رسومات ضخمة جدا عليها بحيس لما بييجي الشتا
والجو يبقى برد جدا جدا وتلج ما بيقدرش يخرج في المتنزهات كسرى بيقعد عليها جوة قصره كأنه قاعد في الجنينة. بالزبط كرسمة الجنينة كلها موجودة عليها. لكن كل ده مرصع باحجار كريمة. مأساته والماظات غالية جدا جدا جدا
وحجمها ضخم جدا تلاتين متر في تلاتين متر ووزنها كان وزنها قد ايه؟ وزنها يزيد على مائة كيلو متر كيلو جرام. وزن السجادة دي. بعض التقديرات مية ستة وخمسين كيلو جرام على الاوزان اللي هم قايلينها يعني
فيها ايه؟ السجادة ديت فاستشار اصحابه فاشار علي علي بن ابي طالب رضي الله عنه وارضاه انها تقطع. في رواية طويلة وقصة طويلة فاشار عليه ان تقطع وتقسم وتوزع على المسلمين. قال له ان هو ممكن لو انت سبتها كده في بيت المال الله اعلم اللي جاي من المسلمين بعد كده من الحكام يتعامل معها ازاي
اهي الجهاز ياخدها يحطها في قصر الرئاسة بتاعه. وآآ يحوزها انسان. فهي دي حق المسلمين داخلة جوة الخمس. فقسمها فعلا فقطعها اقسام موزعة على المسلمين وقيم كل قسم كل قسم بتمنه قد ايه؟ لان جواه احجار كريمة. ويعتبر هذا يعني مال معين ووزعه على
الناس برأي علي ابن ابي طالب رضي الله عنه وارضاه. القضايا اللي بتحتمل اكتر من رأي فقهي كان بيستشير فيها. لو في رأي واحد في في الشريعة انتهينا خلاص القضايا اللي بتحتمل اقسم الرأي واتكلمنا كزا مرة على موضوع حد الخمر كان بيستشير فيها في قضية تانية مسلا قضية الارض المفتوحة
الارض مفتوحة نقسمها ولا ما نقسمهاش؟ برضو كان محتار نعمل التقسيم ولا ما نعملش التقسيم؟ برضو اشار عليه علي بن ابي طالب رضي الله عنه قال له دعها دعهم يكونون مادة للمسلمين. يعني خلي ده يكون خير للمسلمين لاحقا. الموضوع ده ان شاء الله هنتكلم عليه بالتفصيل في حلقة منفصلة موضوع الارض المفتوحة
وبرضو احتمال نفرد حلقة منفصلة لعلاقة علي ابن ابي طالب بعمر ابن الخطاب رضي الله عنه. ادي في موقفين اهوت وراء بعض. شايفين ان الذي يشير عليه في هو علي ابن ابي طالب رضي الله عنه دلالة على انه كان متواجد بشكل دائم في المجلس الاستشاري لعمر بن الخطاب رضي الله عنه وارضاه مع فارق
بينهما. آآ عمر كان عنده استشارات عجيبة جدا. كان بيستشير يستشير مسلا في قضايا الجيش مسلا مرة مرأة. لان الموضوع يخص المرأة فاستشار امرأة مستشار حفصة بنت عمر وان شاء الله لما نيجي نتكلم على موضوع الجيش في عهد عمر هنتكلم على هزه الاستشارة
احيانا يستشير الاحداث. الاحداث يعني ايه؟ يعني الناس اللي سنهم صغير الشباب عنده خمستاشر سنة ستاشر سنة يجيبوا عمر ابن الخطاب ويستشيروا في مسألة من مسائل دولة. متخيل كده! متخيل ان ممكن عمر ابن الخطاب رضي الله عنه هذا هذه القمة السامقة من قمم الاسلام وقمم العلوم
الاطفال ويستشير الشباب. ابن شهاب الزهري بيقول يوسف ابن المسجون تروي ويقول ان هزه الرواية قال لنا ابن شهاب ابن شهاب الزهري انا وابن اخي وابن عم لي. يعني هم كانوا اطفال صغيرين يوسف
ابن المسجون وبعض قرايبه بيقول ان الزهري طبعا الزهري من كبار التابعين ابن شهاب الزهيري مشهور قال كان يقول لنا ونحن غلمان احداث نسأله عن الحديث لا تحقروا انفسكم لحداثة اسنانكم
مش انت صغير تفتكر ان قيمتك صغيرة لأ انت ممكن تكون قيمتك كبيرة جدا بعلمك. لا تحقروا انفسكم لحداثة اسنانكم فان عمر بن الخطاب رضي الله عنه تعالى كان اذا نزل به الامر المعضل في الامور الصعبة اللي مش عارف ياخد فيها حل
اذا نزل به الامر المعضل دعا الشبان لاستشارتهم يبتغي حدة عقولهم. شف الكلام الجميل. على فكرة الكلام ده بيطبقه كتير جدا جدا من علماء التنمية البشرية دلوقتي ان بيقول لك ان الشاب ما عندوش قيود الكبير اللي عنده خبرات كتيرة
جدا مر بها عنده قيود بتخليه يفكر بطريقة معينة. جرب كذا وكذا وكذا في الحياة فصار عنده طريقة معينة نسق معين بيتعامل به مع الامور. لما بيجي امر صعب قوي احيانا بيبقى محتاج ما يسميه العلماء الان الخروج برة
او خارج الصندوق. التفكير خارج الصندوق. يعني ايه حل غير تقليدي؟ الحل غير التقليدي ده ممكن تلاقيه اكتر عند الشباب منه عن الشاب ما عندوش قيود آآ فكر في اي حاجة. حاجات كتيرة تطلع غلط مش مشكلة بس ممكن واحد منهم يطلع صح. فبيقول اراء ممكن ما تخطرش على بال
الكهلة وعلى بال الراجل الكبير. وعمر بيقيم بقى سامع الاراء الجديدة اللي سمعها ديت اللي ممكن كتير منها ما يكونش مناسب لكن كتير منها برضو ممكن يكون مناسب والا ما كانش كرر هذا الموضوع لدرجة ان الزهري يكون عارف هزا الامر. عمر كان بيستشير احيانا من لا يطمئن اليهم
هو مش مطمن له ومع زلك يستشيرو عشان ممكن ياخد الرأي ده ويستفيد به بطريقة تانية زي مسلا استشارته للهرموزان الهرموزان لما اسلم احد اكبر قادة الجيش الفارسي. امسك اسيرا بعد عدة مخالفات. وبقى في الدولة المسلمة ساعتها
آآ سيدنا عمر بعد ان عفا عنه في قصة طويلة ارجعوا لها في فتوح فارس. المهم ان هو بعد ما عفا عنه سيدنا عمر بقى موجود في الدولة قلقان في الدولة حتى
فقبل ان يسلم يرمزان وطبعا هو اسلم بعد كده وناس كتيرة بتقول يا ترى اسلم تقيا ولا اسلم بجد الله اعلم فا استشاره عمر ابن الخطاب في موضوع حرب فارس. هو اصلا قائد فارسي. فعمر عايز يستفيد من رأيه. فقال له قل لي آآ
اه ما رأيك في حرب فارس؟ اعمل ايه؟ اقاتل كسرى كسرى اللي هو رئيس الدولة الفارسية كلها موجود في مكان معين ولا اذهب الى اماكن اخرى تجمعات فارسية مختلفة اروح للمركز الرئيسي الذي فيه كسرى ولا اروح لمدن كذا او كذا اللي فيها مجموعة اخرى من القادة فقال
الهرموزان نعم ان فارس اليوم رأسه جناحان. فارس الدولة الفارسية عبارة عن رأس وجناحان. فقال عمر فاين الرأس؟ قال الرأس بنهاوند مع بنادقان او في رواية الفيرزان. فان معه اساورة كسرى واهل اصفهان. يبقى قال له الرأس موجود في نهاوند منطقة نهاوند
في الفارس. فقال عمر فاين الجناحان؟ فقد ذكر الهرموزان مكانا نسيته. الراوي نساه. قال له الجناحين موجودين في الحتة الفلانية والحتة الفلانية. فقال الهرموزان فاقطع الجناحين تهم الرأس. يبقى نصيحة الهرموزان العسكرية ما تروحش
الرقص اللي هو كسرى او الجيش الرئيس بتاع الدولة الفارسية. رح للاماكن الفرعية اضرب ده واضرب ده تضعف الراس تضرب بعد كده تكسبها ده رأي الهرموزان. فقال له عمر كذبت يا عدو الله. بعد ما استشاره وعرف منه التصور عن وضع العسكري اللي موجود في الفارس
خد منه الشورى وخالفها قال بل اعمد الى الرأس فيقطعه الله واذا قطعه الله عني انفض عني الجناحان ركز كويتي مع اللي في النص ده مع القائد العسكري الاكبر. لو انا انتصرت عليه الاتنين تانيين مش هيعرفوا يحاربوني خلاص. بدل ما اهن قواتي
حرب مع هذا الجناح سم الحرب مع هذا الجناح وفي الاخر قابل الرأس وانا ضعيف. فده كان رأيي يا عمري بس في الاول استشار من لا يعني آآ يثق برأيي
فبيستشيره وهو حذر عايز ياخد منه معلومات وفي نفس الوقت يقدر يعمل اللي مناسب. كان بيستشير من له تاريخ ردة واذا حسن اسلامه زي ما استشار معهد عمرو ابن مهدي كرب وزي ما استشار طليحة بن خويلد الاسدي طليحة بن خويلد الاسدي ده كان مدعي النبوة
ومش بس مرتد ومع زلك لما يعني آآ عاد الى الاسلام واطمئن عمر لاسلامه ارسل رسالة الى النعمان بن مقرن وقال استعن شاورهما في الحرب ولا تولهما عملا. استشر عمرو ابن بعدي كذب واستشر طليحة ابن خويلد لكن لا تولهما عملا
وعدم ولاية عمل ده مش عشان هو مش مطمن لهم. لا عشان هم كانوا مقدمين اكتر من اللازم. فيخافوا ان هو يغرقوا المسلمين في كارسة من الكوارس نتيجة الاقدام على
حرب لكن الرأي في في المشورة العسكرية استشر هذين الرجلين اللذين كانا مرتدين قبل ذلك ثم عادا الى الاسلام. اخر اعمال عمر الخطاب رضي الله عنه في حياته كانت ستشارة لما ضرب وطعن وخلاص هيموت عمل ايه رضي الله عنه وارضاه اختار ستة من من
من الصحابة وقال فالخلافة شورى ده نص كلام عمر فالخلافة شورى بين هؤلاء الستة الستة اللي الرسول صلى الله عليه وسلم توفى وهو عنهم راض يعني منهم سعد ابن ابي وقاص علي ابن ابي طالب وعثمان ابن عفان آآ طلحة ابن عبيد الله الستة من العشر المبشرين بالجنة استثنى
فسعيد ابن زيد عشان قريبه وحط الست دولت وقال الخلاف بينهم شورى الستة مع بعض يقعدوا ويستشيروا لحد اخر لحظة في حياته وهو مطبق للشورى ويريد للخليفة الذي سيأتي بعده ان يكون نتاج عملية شورى. عشان كل الناس بعد كده تساعده في تطبيق ما يراه
من احكامه. هذه بعض قطوف من حياة عمر رضي الله عنه وارضاه وكانت كلها كما رأيتم خاصة بتطبيق مبدأ الشورى وطبعا الاحصاء زي ما قلنا امر مستحيل. نسأل الله عز وجل ان يتقبل منا ومنكم. جزاكم الله خيرا. والسلام عليكم ورحمة الله وبركاته
