بسم الله الحمد لله والصلاة والسلام على رسول الله. مع الحلقة السادسة عشرة بعد المئة من قصة الخلافة الراشدة. وهي الخامسة والثلاثين من قصة فتح مصر الحلقة الماضية ذكرنا الحل العمري لفتح الاسكندرية عمر بن الخطاب رضي الله عنه رأى ان الاسكندرية قد تأخر آآ
فتحها يعني قعدنا زي ما هو قال في الرسالة سنتين انكم تقاتلون منذ سنتين ووضع حل عمري جميل ارجعوا له في الحلقة الماضية لتفصيلاته. غالب هذا الحل هو ارتباط بالله عز وجل الناصح
سبحانه وتعالى فاذا ارتبطت بالله عز وجل اتم لك النصر. في الحل في الدعاء الى الله عز وجل في آآ تأكيد على النية والصبر في تقديم لاولئك القوم الذين يعني قدرهم عمر الواحد بالف
وهزه كلها معاني عقائدية معاني دينية معاني قلبية رسخها عمر بن الخطاب برسالته الى عمرو بن العاص رضي الله عنه. وعمرو بن العاص طبق ما قاله عمرو بن لما قاله عمر بن الخطاب واضاف الاستشارة مسلمة ابن مخلد رضي الله عنه الذي اشار عليه
بتسليم القيادة لعبادة ابن الصامت من الانصار رضي الله عنه يكون هو في مقدمة الجيوش وتم الفتح بهذه الصورة تفاصيل المعركة كلها مش موجودة. معركة فتح الاسكندرية لكن الثابت ان هي كانت يوم جمعة زي ما عمر اشار وان هي كانت ساعة الزوال وان المسلمين استفزوا
رومان للخروج لما خرج الرومان هجم المسلمون بجيشهم كله كما امر عمر بن الخطاب في المدينة ان تصطدم بهم صدمة رجل واحد فصدمة رجل واحد معناها ان في هجوم شامل من المسلمين. حصل خروج مؤقت من الرومان فتح الباب بشكل جزئي
هجم الجيش بكامله. قبل كده كان بتهجم مجموعة من الجيش. تناسب المجموعة اللي خارجة من الجيش الروماني. الان الخطة الجديدة الهجوم الكاسح او الكامل للجيش المسلم وده اللي حصل فهجم المسلمون فاستطاعوا ان يدخلوا الى الاسكندرية وتتابع
بنود وتمت الموقعة في داخل الاسكندرية  آآ الدخول ده غالبا كان في شهر نوفمبر آآ يعني في اوائل الشتا كده وكان في ذي القعدة اه على الاغلب طبعا في روايات كتيرة جدا جدا مش هتفرق معنا قوي تفاصيل المهم ان هو الدخول ده كان بعد سنتين من
موجود في مصر او قرابة السنتين. هنكون قربنا على سنتين في التواجد في مصر من ساعة ما دخلنا من عند رفح لحد هزه اللحزة فالمسلمين دخلوا الاسكندرية من عند باب كنيسة الذهب
هذا الباب مش موجود دلوقتي احنا ما بنعرفش فين كنيسة الذهب ديت لكن على الاغلب ان هي كانت على الناحية الجنوبية او الغربية من الاسكندرية الجيش الاسلامي زي ما قلنا قعد
حوالي شهرين حوالين الناحية الشرقية وبعد كده لف الناحية الغربية وبعدين تم الفتح فغالبا الفتح تم عند كنيسة غالبا كانت عند الجنوب او الغرب بس ليست هزه معلومة اه مؤكدة. عند هزا
الباب استشهد من المسلمين اتناشر اثنى عشر مسلم فقط ولو انت تيجي تجمع كل شهداء المسلمين في فتح الاسكندرية من ساعة ما رحنا امام الاسكندرية الى ان تم الفتح بتتكلم على تلت شهور او اربعة او ستة حسب اختلاف الروايات هتجد عدد الشهداء اربعة وعشرين
يبقى فيه اتناشر استشهدوا او حتى مش اربعة وعشرين اتنين وعشرين اتنين وعشرين شهيد. يعني عندنا اتناشر استشهدوا في يوم الفتح الاساس. وفي عشرة استشهدوا في اسناء العمليات الاستنزاف التي
تمت في خلال الشهور المختلفة فاجمالي شهداء المسلمين اتنين وعشرين شهيد فقط في فتح الاسكندرية. اللي هي تعتبر اشد المواقع ضراوة. كان عندنا مواقع شديدة شوية في البحيرة محافزة البحيرة اللي هي قبل الاسكندرية قلنا في شمال غرب مصر حصل شيء من المقاومة
حوالين حصن نابليون الشهداء عدد قليل جدا. ام الدين يمكن عدد قليل جدا. بلبيس نفس الحكاية لما تيجي تجمع شهداء المسلمين في فتح مصر كله على بعضه كده اتخيل ان هو مش هيزيد عن خمسين واحد
في كل الرحلة كلها ده طبعا امر لافت جدا للنزر يا اخواننا لازم نقف وقفة حتى المصريين نفسهم اللي حاربوا المسلمين في آآ مواقع آآ في شمال غرب مصر زي ما قلنا في بعض القرى زي قرية بلهيب وقرية آآ سلطيس وفي قرية اسمها الحيس يعني
تلات اربع قرى حاربوا المسلمين. عدد المصريين الذي قتل في هذه المعارك قليل جدا او جائز مش موجود لما نتكلم على اسرى وسبايا من هزه الكرة الثلاثة التي حاربت المسلمين. وهنتكلم لسه على ايه اللي حصل مع الاسرى
او السباية دولت لكن ما بنتكلمش على عدد قتلى. حتى الجيش الروماني اللي حارب المسلمين في هزه المواقع ما كانش اه عدد القتلى فيه كثير يعني عدد القتلى من اول ما دخلنا خالص من القصة من اول ما واجهنا جيوش بتحارب في الفارمة وانت يعني خارج بعد كده على كل بقى المواقع
ما كانش عدد القتلى من الرومان كبير. ومع زلك فتحت البلاد. ده كله بيصب في معنى واحد كان احد الاخوة بيسأل على الحجم العسكري لفتح الاسكندرية بالقياس الى المواقع الكبرى التي تمت في العراق او في فارس او في الشام
او حتى في حروب الردة قبل كده ايه اقول لك ولا حاجة خالص ما فيش مقارنة فتح الاسكندرية ولا فتح بابليون ولا فتح بلبيس ولا الفيوم ولا المنوفية ولا كل المعارك التي تمت في مصر كلها كانت معارك بسيطة للغاية عسكريا بالقياس الى المعارك
التي تمت في البلاد الاخرى. وده الحقيقة ممكن تربطه مع كلام رب العالمين سبحانه وتعالى ادخلوا مصر ان شاء الله امنين. ما فيش دم  يعني ما فيش عندنا اعداد كبيرة من القتلى وفتنة ضخمة ومعارك شرق وغرب. شف القادسية كان فيها قد ايه
من القتلى من الفرس وقد ايه من شهداء المسلمين وشف اللي يرموك كان فيها كم شهيد. عارفين اليرموك كان فيها كم شهيد؟ تلات تلاف شهيد من المسلمين موقعة واحدة يوم واحد غشيت بقى كمان اللي ماتوا في بيسان وفي اجندين وفي فتح دمشق وفتح حمص وبعلبك وانتقيا
معارك يعني في في الشام قد كده ضخمة وكثيرة. وكزلك في العراق. شف الشهداء آآ يوم بس هي او ايام القادسية الاربعة يعني اعداد من الالاف من المسلمين شفنا هواند شف تستر شف شف
مصر ما كنش كده وده على فكرة مش ملحوظة شازة. مش حاجة كده خاصة بالفتح الاسلامي لمصر. لا تاريخ مصر كله الحمد لله كل ما تحصل فيها يعني مشاكل او صراعات او اقتحامات من اعداء المسلمين او حتى فتن اهلية داخلية الحمد لله
البلد محفوظ وفي يعني آآ امن آآ لافت. لافت جدا للنزر حقيقة. شف التتار عمل قالوا ايه في الدنيا شف لما دخلوا بخارى ولا سمرقند ولا مرو ولا راجعوا الكلام ده يا اخوانا راجعوا راجعوا الارقام راجعوا ان بيقولك اا
آآ دخلوا البلد فقتلوا اهلها جميعا. شف الجملة دي متكررة كتير جدا في قصة التتار كتير جدا جدا انك تلاقي ميت الف ميتين الف ده سكان البلد كلهم فنوا مروة ديت فانت كلها ما عدش فضل فيها بني ادم بعد اما دخلها
بخارى شبيهة بكده سمرقنة شباب كده بغداد مليون واحد. ودخلوا الشام ولحد غزة وربنا حفز مصر  ما دخلوش. تخيل لو كان دخلوا مصر كان ممكن تسمع ان القاهرة مات فيها متين الف تلتميت الف مش عارف بلبيست مسلا. كان ممكن تسمع هزه الارقام ما حصلش
الكلام ده حتى الانجليز لما دخلوا مصر كوارثنا مع الانجليز ما هياش ضخمة عدد القتلى هتلاقي كم واحد ماتوا في دنشوية وكم واحد ماتوا في اسماعيلية في يعني في يوم الشرطة
وغير كده اعداد محدودة مهما كترو وبنسمع عن الاحتلال الفرنسي عمل ايه في الدنيا ولا عمل ايه في بلادنا فالحمد لله الحمد لله احنا الوضع عندنا من ساعتها بنشوف من ايام الفتح الاسلامي ومعارك اللي تمت في مصر اقل بكثير واهون بكثير
وحفظ دماء هذا الشعب. يعني على مدار القرون المتتالية وده طبعا يعني الحمد لله نعمة كبيرة من الله عز وجل ولعلها يعني وصاية الرسول عليه الصلاة والسلام وحبه لهزا البلد
توصية الصحابة الكرام على اهلها احسنوا الى اهلها. يعني ده شيء كبير جدا جدا. وربنا سبحانه وتعالى يحفز مصر ويحفز كل بلاد المسلمين من سوء من كل سوء عشان كده ما عندناش تفصيلات كتيرة للموقعة الموقعة ما كانتش ضخمة قوي بس تم بها الفتح. فتح الله عز وجل على المسلمين ودخلوا بالفعل الى
شيء غريب جدا حصل لما دخلوا خلاص عرفنا غلبناهم على الباب ودخلنا. المعارك بقى اللي جوة ايه اخبارها؟ معظم الطاقة الرومانية هربت من البلد ركبوا السفن وخلاص اختفوا وتركوا البلد بشعبها
للادارة الاسلامية لعمرو بن العاص ومعهم من الجيش ما فيش معارك كبيرة ما فيش حتى رومان اسرى كتير اسرع عدد قليل معزم الناس هربت. وفي بعضهم هرب في البر. خرجوا من الابواب الاخرى وهربوا غالبا هربوا في اتجاه الشرق. يعني في
اتجاه الدلتا دخل اتجاه الغرب صحرا وممكن المسلمين يتتبعوهم بشكل ايسر للمسلمين في الحرب في الصحراء. غالبا هربوا في اتجاه الشرق ومعزمهم هرب في اتجاه البحر وامتلك عمرو بن العاص المدينة بدأ يحط الحاميات على الابواب وبدأ يدير
والحمد لله حصل نوع من التوائم مع الشعب المصري في داخل الاسكندرية والناس اللي كانت بتحارب مع الرومان او ترغب في بقاء الجيش الروماني حاكما لمصر آآ اختفت يعني ما حصلش اي نوع من السجالات بين المسلمين وبين المصريين في داخل الاسكندرية بعد ان تم الفتح
عمرو بن العاص اراد ان هو يتتبع الفارين فخرج من الاسكندرية ساب فيها الف واحد. وخرج بجيشه الرئيس واتجه ناحية الغرب توقع يكون هربوا في اتجاه الغرب ما لقاش حد زي ما قلنا غالبا مشيوا في اتجاه الشرق رجع تاني سبحان الله بعد ما خرج الجيش المسلم
اللي هو معزم الجيش المسلم سبعتلاف واحد في كل مكان. الجيش الروماني اللي كان هربان في البحر رجع تاني اسكندرية رجع اسكندرية عشان ياخدها تاني. طبعا امل اسكندرية ده الامل الاخير عند الرومان في المنطقة كلها. لو سقط الاسكندرية زي ما قال هرقل هلكت الروم. فرجعوا تاني
وخدوا الاسكندرية تاني وقاتلوا مسلمين في داخل اسكندرية وطبعا كان الف واحد بس اللي موجودين فخرجوا من الاسوار ورجع عمرو عمرو بن العاص بسرعة المرة التانية ديت دخل الاسكندرية الحمد لله من غير مشاكل كتيرة وحارب الرومان للمرة التانية وانتصر على الرومان وهربوا
المرة الاخيرة هربوا ما رجعوش على الاقل في فترة عمر بن الخطاب رضي الله عنه. هيرجعوا تاني في زمن عثمان ابن عفان. لكن خرجوا وعشان كده بيقولوا ده الفتح التاني للاسكندرية. والمرة التانية دي ما دخلش من عند كنيسة الذهب. اللي احنا اصلا مش عارفين مكانها. دخل من عند حتة اسمها قنطرة سليمان
مش موجودة دلوقتي مش عارفين برضه قنطرة سليمان كان عندها باب ما نعرفش ايه تفاصيل هذا الموضوع. وبعت لعمر بن الخطاب قال له ان انا يعني عملت كذا وكذا قبحه عمر ابن الخطاب. يعني ايه؟ يعني انكر عليه انه ترك الاسكندرية بعد ان فتحها. وخرج في اتباع الجيوش بجيش الرئيس وقال له لا تعد الى هذا
مرة ثانية خلي جيشك الرئيس في الاسكندرية. الاسكندرية هي المعقل الرئيسي سيطرت عليها الرومان هيهربوا يمين وشمال وبعد كده يخرجوا برة البلد لكن طالما الاسكندرية معك فقال له الرأي العسكري اللي انت خدته بخروجك بجيشك الرئيسي لتتبع الرومان خارج الاسكندرية ما كانش
رأي عسكري حكيم ونصحه الا يعود الى ذلك مرة ثانية واستجاب عمرو بن العاص وتمت بذلك فتح الاسكندرية  وزي ما قلنا قبل كده عدد الشهداء كلهم اتنين وعشرين فتح الاسكندرية الموضوع الحمد لله كان متيسر
وارسل عمرو بن العاص رسالة الى عمر بن الخطاب في المدينة يخبره بالفتح حامل الرسالة معاوية ابن حديج رضي الله عنه. ومن الصحابة الكرام بعض الناس بتقول ان هو مش صحابي ان هو من التابعين لكن على الاغلب ان هو صحابي
فخد الرسالة وانطلق على المدينة المنورة فيها الفتح الاسلامي للاسكندرية. طبعا ده بعد حدس ضخم جدا يا اخوانا. عمر بن الخطاب كل يوم عمال يسأل ايه اللي حصل وصل معاوية ابن حديج الى المدينة بين الضهر والعصر. وقت الايه؟ القيلولة
كانوا يصلوا الضهر ولسه العصر ما جاش. فاحرج ان هو يروح لعمر بن الخطاب خبط عليه في بيته في وقت القيلولة قال لك اكيد نايم فخليني قاعد شف هو حامل رسالة رهيبة. رسالة الفتح الاسلامي للاسكندرية يعني فتح مصر. موضوع كبير
قوي بس برضو ايه حرج الحديج برضو يعني عمر بن الخطاب له هيبة كبيرة فمش قادر يعني هصحيه من النوم خليه خليه لحد ما ييجي العصر ولما ييجي العصر ان شاء الله اطلع ايه هيطلع للصلاة ابقى اقول له. فقعد الله يعينه بعد مشوار شهر. قام الاسكندرية
المدينة المنورة شهر. ماشي شهر لحد قال لك ما جتش على الساعتين دولت. فدخل ايه؟ دخل رضي الله عنه قعد في المسجد مستني  حزه الكريم يعني ساعده ان ربنا سبحانه وتعالى بعت له جارية جارية معدية جنب المسجد لقت واحد قاعد بمرهق اوي جاي شهر مسافر
منتزر كده ايه ما تعرفوش ما هواش ايه ما هواش شكله بالنسبة لها مألوف فرأتني كما يقول معاوية بن حذيجة شاحبا علي ثياب السفر. جزاها الله خير جت قالت له من انت
فقال انا معاوية ابن حديج رسول عمرو بن العاص الى عمر بن الخطاب. عمر بن الخطاب امير المؤمنين عادي بيتحرك في في الدنيا كلها حوالين الناس كلها ما فيش ابدا اي نوع من آآ من الحراسة
حتى على بيته ولا على المسجد  قال لي انا قاعد مستني فانصرفت عني ما ادتنيش كلمة ودخلت البيت ثم اقبلت تشتد. هي كانت رايحة ماشية بالراحة راجعة تجري. تجري ليه؟ ان قالت لعمر وعمر قال لها رسول عمرو بن العاص
الجامع في المسجد اسمع وحفيف ازارها على ساقها او على ساقيها. حتى دنت مني. فقالت قم فاجب امير المؤمنين  فعلى طول قام فتبعتها فلما دخلت فاذا عمر ابن الخطاب يتناول رداءه باحدى يديه بيقوم بسرعة بيجري عشان يستقبله ويشد ازاره بالاخرى فقال ما
ايه الاخبار؟ قال عندي خير يا امير المؤمنين. فتح الله الاسكندرية. يا اخي ولا مرة بينسوا ولا مرة بيقول انتصرنا ولا عمرو ابن العاص نصر او ما انتصر دايما ينسب الى الله ما فيش مرة بيغلط لا معاوية ابن حديج ولا الراوي ولا عمر ابن الخطاب ولا عمرو ابن العاص ولا اي حد في الجيش كله
انت فاهم الوضع كويس قوي عشان كده بيحصل النصر خير يا امير المؤمنين فتح الله الاسكندرية فخر عمر ساجدا  رضي الله عنه وارضاه الشكر لله عز وجل هو الذي اتم الفتح
فخر عمر ساجدا وقال له سيبك من كل شيء تعال بقى معي للجامع دلوقتي تعال الى المسجد فخرج معي الى المسجد فقال للمؤذن اذن في الناس الصلاة جامعة ما كانش وقت الصلاة
لسه العصر ما جاش فجمع الناس مش هقدر ازنب لحد العصر جمع الناس فنادى المؤذن ووقف على المسجد ونادى الناس الصلاة جامعة اجتمع الناس نادوا الصلاة جماعة لما يكونوا بيدعوهم لشيء مش
لصلابة الوقت يعني فاجتمع الناس سم قال لي قم فاخبر اصحابك انت اللي قل وانت اللي بلغهم الخبر الجميل ده فقمت فاخبرتهم طبعا الناس كبرت وهللت نصر كبير وفتح عزيم وهم كبير اتشال مع الاكتاف بقى لهم سنتين بيتبعوا الاخبار
ثم صلى  العصر جه وقت العصر صلى العصر سم دخل منزله ومعه معاوية ابن حديج واستقبل القبلة فدعا بدعوات قعد يشكر ربنا سبحانه وتعالى بدعوات ثم جلس فقال يا جارية بعد ما خلاص الحمد لله الطعام بيضايف بقى ايه؟ الرسول. رسول عمرو بن العاص اللي هو معاوية بن حديج. بيضايفه. احنا في بيت من
دلوقتي بيت عمر ابن الخطاب امير المؤمنين حاكم البلاد اللي اتفتحت اللي انتم عارفينها هكلمكم عليها دلوقتي بس هقول لكم الاول جاب له ايه على الاكل في الوليمة العزيمة التي اقامها عمر ابن الخطاب
لرسول عمرو بن العاص الذي يبشره بفتح مصر قال يا جاري هل من طعام؟ فاتت بخبز وزيت  بس احنا في سنة اتنين وعشرين هجرية قبل وفاة عمر بن الخطاب بسنة
احنا بعد ما فتحنا الشام وفتحنا العراق وفتحنا فارس ومعنا الجزيرة العربية كلها باليمن بعمان وفتحنا مصر واللي في بيته خبز وزيت حتى الزيت مش بياخدوه عشان الطعم عشان يلين الخبز شوية فاعرف ابلعه
لان هو بيبقى ناشف قوي غير مستساغ فبيحط الخبز في الزيت وياكله ده الغدا ده الطعام دي الوليمة المقدمة لمعاوية ابن حديج بعد هزا العمل العزيم والسفر الطويل فقال كل
ما استغربش عمر ابن الخطاب ما قالش ما فيش حاجة تانية؟ ما فيش حتة لحمة كده ولا فرخة ولا ما فيش الناس يعني الناس اللي زروفها صعبة تصبر في ناس اشراف اوي وعظماء قوي ما كانوش بياكلوا
ما كانوش بيلاقوا حتى على لغة اهل مصر الفول والطعمية يعني الحاجات البسيطة خالص مش لاقي اصلا الكلام ده. الكلام ده رفاهية عنده هو اخره خبز وزيت فقال له كل
فاكلت على حياء مش عارف ما هو محرج من عمر ابن الخطاب معاوية ابن حديج محرج ولا مش عاجبه الخبز والزيت جعان يا عيني مسكين بقى له شهر جاي في الطريق
في الصحراء لحد ما وصل المدينة وفي الاخر اول اكلة ياكلها في المدينة خبز وزيت فاكلته على حياة يعني كلت بس ما كلتش كتير اوي فعمر استغرب يقول له كل فان المسافر يحب الطعام. ما قلنا لو مش لاقي اكل. كله
بيقول له كل انا عارف انك جعان. انت جاي من اخر الدنيا مسكين. لازم تتقوت شوية تاكل. فكل خبز كل خبز وزيت قل فان المسافر يحب الطعام. فلو كنت اكلا لاكلت معك. انا مش هاكل. ما اعرفش بقى هو كان صايم ولا
ولا كان لسه واكل ولا ايه انا مش عايز اكل لو انا كنت كلت معك هو ده اللي عندنا لاكلته معك فاصبت على حياء بيقول له ده تاني كلت كده حتة برضه فعمر لاحز قال يا جارية هل من تمر؟ جايز الخبز والزيت يعني ده ناشف اوي
عليه طب فيه تمر فاتت بتمر في طبق ده بقى تمرتين تلاتة كده برضه جايبين فقال كل فاكلت على حياء برضو كال ايه حاجة كده بسيطة احنا يا اخواننا بنتكلم على راجل دلوقتي اسمع الكلام ده كويس
بيحكم خمستاشر دولة من دول عالمنا المعاصر الكلام ده مش زي ما انا بقوله كده على سبيل المبالغة يعني لأ ده رئيس خمستاشر دولة من دول عالمنا المعاصر تعدوا معي؟ عدوا معي. السعودية. هو دلوقتي في المدينة المنورة. كان بيحكم السعودية
واليمن وعمان والامارات وقطر والبحرين والكويت والعراق دي فيها تمانية وايران تسعة اذربيجان عشرة فلسطين حداشر سوريا اتناشر الاردن تلتاشر لبنان اربعتاشر مصر خمستاشر ولسه هيخش على ليبيا كمان وحتت من تركيا وجنوب تركيا
وحتت من ارمينيا وهيبقى شوية هندخل على ناحية السودان بتتكلم على خمستاشر دولة بالكامل بيحكمها الراجل ده. خمستاشر دولة من دول عالمنا المعاصر. يعني اتكلم على امبراطورية مش دولة الامبراطورية هي التي تجمع اعراق مختلفة جنسيات مختلفة لغات مختلفة
مختلفة في كيان واحد سياسي. دي الامبراطورية. شفنا امبراطوريات كتيرة جدا في التاريخ. يبقى ده مش رئيس ده امبراطور امبراطور ده اعلى حاجة ما فيش حاجة بعد كده لان هو
تحتيه عدد من الملوك جوة دولته فبيحكم خمستاشر دولة وبيته خبز وزيت وطبق تمر لما علي قوي يعني. طبق تمر عشان يعني يكرم معاوية ابن حبيش باكبر درجة. ده عمر ابن الخطاب. هو ده ده اللي يفسر الفتح الاسلامي يا اخواننا. الفتح الاسلامي معجزة حقيقية لا يتم
بطريقة عسكرية بحتة فقط. لازم يكون في حاجة كده يعني قلبية بين السطور احنا مش شايفينها هو ده الملاحظات دي هي التي اتمت الفتح بهذه الصورة. ولو مش هتقف قدامها مش هتفهم. لو واحد مستشرق ولا
ماني ولا كذا مش مؤمن بهذه الخلفيات وهذه الطرق لفتح البلاد. وهذه النصيحة التي وجهها عمر بن الخطاب لعمرو ابن العاص وهزا الاداء لعمرو ابن العاص وتقديم الانصار وهزا الطعام الزي في بيت خليفة المسلمين عمرك ما تعرف تحلل
الاسلامي مهما قلت هتقول ايه يعني مهما قلت عسكريا هتقول ايه عمرك ما تعرف تجيب التفسير هو ده التفسير الناس ديت منصورة نصرها الله عز وجل. نهايته  عمر ابن الخطاب في ختام حواره مع معاوية بن حديج بيقول كلمتين كده نختم بهم الحلقة ديت
نفسي انا اختم الحلقة بعمر ابن الخطاب كده عشان احنا دماغنا تفضل منضبطة بالمعايير العمرية فحصل معه كده حوار لطيف قوي مع معاوية لابن حديج في اخر الحوار. اخر القصة بعد ما بلغه واكله وكل حاجة قال له يا
ماذا قلت حين اتيت المسجد ايه اللي خلاك قاعد ما بين الضهر والعصر وما جتش خبطت علي عشان تخبرني بخبر الفتح مع عظم هذا الخبر. ليه قعدت ما بين الضهر والعصر؟ انا كنت محتاج ان انا اعرف على طول مش انك تنتظر دقيقة
دقيقتين او ساعة او ساعتين جوة المسجد. فكان عمر مش عاجبه هزا الانتزار. طب ما سكتش وعمر ما شاء الله ما عندوش حاجة اسمها سكوت عن شيء في داخله. كل اللي داخل خارج على طول
الزاهر كالباطن ما عندوش حاجة يخبيها فبيقول له بينصحه بيعلمه بيستفهم منه يا معاوية مازا قلت حين اتيت المسجد؟ قال قلت امير المؤمنين قائل قائل يعني ايه يعني بيقضي لولا يعني نايم فاتكسفت احرقت ان انا اخبط عليك وبمنتهى الوضوح والصراحة انا خفت ان انت تكون نايم
قال بئس ما قلت. بئس ما قلت. ايه اللي انت قلته ده؟ نايم. لان نمتوا النهار لاضيعن الرعية. ولان انتم الليل لاضيعن نفسي. الصبح احوال الدنيا والبلد احوال المسلمين وبالليل قيام الليل
فكيف بالنوم مع هذين يا معاوية الله يا ريت نختم الحلقة بهزه المعلومة او بهزه الكلمة وبهزه النصيحة او بهزا المفهوم من عمر بن الخطاب رضي الله عنه لا يجد وقتا للنوم
الصبح عنده شغل كتير وهموم لمسلمين واعمال ضخمة بيعملها وبالليل عنده قيام ليل فلا يستطيع ان ينام رضي الله عنه وارضاه. ولهذا هو عمر هو عمر ابن الخطاب وهو قدوة للمسلمين عليكم بسنتي وسنة الخلفاء الراشدين المهديين من بعدي عضوا عليها بالنواجذ
الله عز وجل ان يتقبل منا ومنكم. جزاكم الله خيرا. والسلام عليكم ورحمة الله وبركاته
